
ПРИЕТА С РЕШЕНИЕ № 2, ВЗЕТО С ПРОТОКОЛ № 6 ОТ 14.01.2026 г. 
НА ПЕДАГОГИЧЕСКИ СЪВЕТ  ПРИ НУ „ХРИСТО БОТЕВ” – ПЛОВДИВ
В Раздел XXIII. ПРИОБЩАВАЩО ОБРАЗОВАНИЕ, в чл. 350 се правят промени, както следва:
Чл. 350. (1) Ученикът може да отсъства от училище по уважителни причини в следните случаи:
1. по медицински причини, за което в училището се изпраща по електронен път медицински документ от лекар или от лекар по дентална медицина;
2. поради участие в други дейности извън процеса на училищното образование, като състезания, конкурси, олимпиади, фестивали, концерти, спектакли, изложби и други, при представяне на документ от спортния клуб, в който ученикът членува, от организаторите на дейностите, от институцията, от името на която участва в тях, и след потвърждение от родителя;
3. до 15 учебни дни в една учебна година с мотивирано заявление от родителя до класния ръководител, но не повече от 5 дни наведнъж;
(2) Заявлението по ал. 1, т. 3 се подава преди отсъствието на ученика, а ако това е невъзможно, родителят уведомява класния ръководител в първия ден от отсъствието на ученика от училище.
(3) Ученик може да отсъства по уважителни медицински причини от учебния час по учебния предмет физическо възпитание и спорт, когато е противопоказно физическото натоварване и присъствието му в учебния час. Видът на заболяването и заключението за освобождаване от обучение по учебния предмет физическо възпитание и спорт се удостоверяват с медицински документ.
(4) Не може да отсъства от учебния час по учебния предмет физическо възпитание и спорт ученик в случаите, за който е противопоказно физическо натоварване, но не и присъствието в учебния час.
(5) В случаите, когато освобождаването е за целия учебен срок или за учебната година, ученикът няма право да напуска територията на училището по време на учебния час. Директорът въз основа на представените медицински документи определя със заповед освобождаването и начина на уплътняване за ученика на времето, определено за учебните часове. Заповедта се съобщава на родителя на ученика, класния ръководител и медицинската сестра.
(6) При определяне на изискванията за освобождаване в часовете по физическо възпитание и спорт се включват представяне на документ от ЛКК, ТЕЛК, НЕЛК. В случай, че детето или ученикът има издадено пожизнено издадено решение на ТЕЛК за физическо увреждане, което не позволява обучение по физическо възпитание и спорт не е необходимо да се представя и друг медицински документ в училището, в това число и документ от ЛКК. Пожизнено издаденото решение на ТЕЛК на дете/ученик се представя всяка учебна година на класния ръководител за освобождаване от физическо възпитание и спорт чрез подаване на заявление до директора. 

Изготвили: 
Таня Дачева:……………………         Димитър Богданов:……………………..      
Заместник-директор УД                      Педагогически съветник
1

image1.png
WHOBATUBHO
YYWIULLE




image2.png




